లార్డు హార్డింజి
తండ్రి పేరు కూడా ఛారల్సు హార్డింజి (2nd Viscount Hardinge). ఇంగ్లండులో కెంట్ అను జిల్లాలోని పెంటహ్రుస్ట్ అను గ్రామములో 1858జూన్ 20 తేది జన్మించెను. లండన్ నగరములోని ప్రఖ్యాత హారో పాఠశాల, ట్రింటీ కలేజీ, లండన్ దగ్గరలోని కెంబ్రిడ్జి విశ్వవిద్యాలయములందు ఉన్నత విద్యనభ్యసించెను. 1880 సంవత్సరమున రాజకీయ ఉద్యోగములో (diplomatic career) ప్రవేశించెను. రాజకీయముగా బ్రిటిన్ లోని కన్సరవేటివి పార్టీకి చెందియుండెను. 1896-1898 లలో ఇరాన్ లోోనూ, రష్యాలోను బ్రిటన్ రాజకీయ ప్రతినిధి కార్యాలయములో పనిచేసి త్వరితగతిలో పదోన్నతులతో 1904 లో రష్యాదేశానికి బ్రిటిష్ దూత గనూ, 1906లో బ్రిటిష్ ప్రభుత్వములో విదేశాంగ ఉపమంత్రిగను ఉద్యోగరీత్యా పురోగతి కలిగి 1910లో తన పుట్టిన కెంట్ జిల్లాలోని పెన్ హ్రుస్ట్ కి మొదటి బరాన్ అను ఆంగ్ల రాజకీయ హోదా గడించెను. రాజకీయముగా కన్సరవేటివి పార్టీవాడైనప్పటికీ గొప్ప పేరు సంపాదించి లిబరల్ పార్టీ వారి సత్తాలోనుండినప్పుడు ఆస్కిత్ ప్రభుత్వము వారు 1910 లో లార్డు హార్డింజిను భారతదేశానికి వైస్రాయిగా నియమించిరి. 1910 నుండి 1916 దాకా భారతదేశములో బ్రిటిష్ ఇండియా వైస్రాయిగా పనిచెేసి ఇంగ్లండు వెళ్లి పోయిన పిదప మరల బ్రిటిష్ ప్రభుత్వములోని విధేశాంగ మంత్రి కార్యాలయములో ఉపమంత్రిగానియమించబడెను. 1920 లో ఫ్రాన్సు దేశానికి బ్రిటిన్ రాయబారిగా నియమింపబడి 1922 సంవత్సరములో పూర్తిగా పదవీ విరమణానంతరం తన స్వీయచరిత్ర రచించాడు. కాని ఆ రచన చాలాకాలమునకు గాని ప్రచురించబడలేదు. లార్డు హార్డింజి 1944 ఆగస్టు 2 వ తారీకున చనిపోయాడు. ఆతని స్వీయచరిత్ర 1948 లో ప్రచురించబడింది.
టైమ్ (పత్రిక)
కర్టిస్ ప్రెన్డర్గాస్ట్ వ్రాసిన "ది వరల్డ్ అఫ్ టైమ్ ఇంక్: ది ఇంటిమేట్ హిస్టరీ అఫ్ ఎ చేంజింగ్ ఎంటర్ప్రైజ్ 1960–1989" ప్రకారం, 1967లో హెన్రీ లూస్ మరణించే సమయానికి, లూస్ అధీనంలో ఉన్న టైమ్ ఇంక్. వాటా విలువ సుమారు US$109 మిలియన్ మరియు అతడికి US$2.4 మిలియన్ పైగా వార్షిక లాభాంశం అందించేది. 1960లలో లార్సెన్ కుటుంబం యొక్క టైమ్ ఇంక్. వాటా విలువ ప్రస్తుతం సుమారు $80 మిలియన్ ఉండేది మరియు రాయ్ లార్సెన్ టైమ్ ఇంక్. సంచాలకుడు మరియు దాని ఎగ్జిక్యూటివ్ కమిటీకి అధ్యక్షుడు, అంతకు మునుపు 1979 మధ్య వరకూ అతడు టైమ్ ఇంక్. బోర్డ్ యొక్క ఉపాధ్యక్షుడిగా కొనసాగాడు "ది న్యూ యార్క్ టైమ్స్" యొక్క సెప్టెంబర్ 10, 1979 నాటి సంచిక ప్రకారం, "సంస్థ చరిత్రలో అందులోని 65 ఏళ్ళకు నిర్బంధ పదవీ విరమణ విధానం నుండి మినహాయింపు పొందిన ఏకైక ఉద్యోగి మిస్టర్ లార్సెన్."